Jamila Poʻlatova
Djamila Shag‘ayratovna Polatova (tug‘. 1975-yil 28-iyul, Toshkent) — o‘zbek olimi, ortoped-onkolog, tibbiyot fanlari doktori, professor, Oʻzbekiston onkologlar uyushmasi bosh kotibi. O‘zbekiston onkologlar assotsiatsiyasi Bosh kotibi (2016-yildan hozirgacha), MDH va Yevroosiyo davlatlarining Onkologiya va rentgen-radiologiya markazlari va institutlari direktorlari uyushmasi aʼzosi (2017-yildan hozirgacha), Jamila Polatova onko-maktabi rahbari va asoschisi (2021-yildan). Fadia Survive & Thrive Association ilmiy maslahat kengashi va bir qator xalqaro tashkilotlar aʼzosi: Amerika Klinik Onkologiya Jamiyati (ASCO), Yevropa Muskul-skelet onkologiya Jamiyati (EMSOS), Yevropa Tibbiy Onkologiya Jamiyati (ESMO), Jahon Dermatologik Onkologlar Jamiyati, Yevropa jarrohlik onkologiya jamiyati (ESSO) va boshqalar. O‘zbekiston onkologlar assotsiatsiyasining „Klinik va eksperimental onkologiya“ ilmiy-amaliy jurnali bosh muharriri o‘rinbosari. „Suyaklar, yumshoq toʻqimalar va teri oʻsmalari sarkomasi“ jurnali tahririyat kengashi aʼzosi.